Björgólfur Jóhannsson hefur tekið við stjórn Samherja eftir að Þorsteinn Már Baldvinsson aðaleigandi fyrirtækisins steig til hliðar . Samerji hefur sent frá sér yfirlýsingu þar sem þeir segja fyrrum starfsmann sinn , Jóhannes Stefánsson , sem kom fram í fréttaskýringarþættinum Kveik með ásakanir um mútur og spillingu í Namibíu á hendur fyrirtækinu , hafa handvalið þá tölvupósta sem birtir voru samhliða á WikiLeaks . Segir fyrirtækið að Jóhannes hafi einungis birt um 18,5 þúsund , 42% af öllum ríflega 44 þúsund tölvupóstum sem hafi verið í pósthólfi hans milli áranna 2014 og 2016 , og þar af hafi einungis nokkrir póstar frá árinu 2015 verið afhentir . Birtir fyrirtækið graf sem sýnir fjölda pósta sem lekið var á heimasíðu sinni og segir þessa staðreynd „ hljóta að vera umhugsunarefni fyrir þá sem telja að frásögn Jóhannesar Stefánssonar sé rétt og sannleikanum samkvæm . “ Loks segir á heimasíðu Samherja að fjölmiðlamenn þurfi þar með að velta fyrir sér hvort þeir sjái því einungis þá pósta sem styðji frásögn Jóhannesar en ekki heildarmyndina . „ Þetta sést glögglega á meðfylgjandi grafi . Er ósamræmi í þeim gögnum sem var sleppt og þeim sem hingað til hefur verið fjallað um ? Sú staðreynd að 58% af tölvupóstunum voru aldrei birt hlýtur að vera umhugsunarefni fyrir þá sem telja að frásögn Jóhannesar Stefánssonar sé rétt og sannleikanum samkvæm . Þeir fjölmiðlar sem fjallað hafa um málið þurfa líka að velta fyrir sér hvort þeir hafi aðeins séð þau gögn sem styðja frásögn heimildarmannsins en ekki heildarmyndina . “